Diari Oficial de la Generalitat Valenciana


Sumari del DOGV 4932, del 26-01-2005 (2005/350)

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de tres parcel·les de 13,59 m², 4,28 m² i 51,50 m² de superfície, situades al carrer de Teixidors, s/n, Teixidors, 31 i Teixidors, 3, de València, destinades a la regularització del complex educatiu i científic en el barri de Velluters, realitzada per l'ajuntament del dit municipi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4932

Data del DOGV
:   26-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/350


Data del document
:   21-12-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * València
    * propietat immobiliària
    * cultura regional

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de tres parcel·les de 13,59 m², 4,28 m² i 51,50 m² de superfície, situades al carrer de Teixidors, s/n, Teixidors, 31 i Teixidors, 3, de València, destinades a la regularització del complex educatiu i científic en el barri de Velluters, realitzada per l'ajuntament del dit municipi. [2005/350]
  
Amb data 21 d'abril de 1998 es va subscriure entre la Generalitat Valenciana i l'Ajuntament de València un conveni per a la rehabilitació del centre històric de la ciutat de València, l'àmbit d'actuació del qual s'estén a tot Ciutat Vella.
  
Entre les actuacions integrades que la Generalitat Valenciana s'ha compromés a gestionar (clàusula quarta.2 del conveni), es troben les unitats d'execució 0, 2RA, 2RB, 2RC, 15R i 6 del barri de Velluters.
  
Dins de les actuacions previstes i ja realitzades, es troba el de la construcció per la Conselleria de Cultura, Educació i Esport d'un complex educatiu i científic, consistent en una unitat edificatòria composta per un aparcament de dues plantes sota rasant, i tres edificis sobre rasant, destinats a Conservatori Professional de Música i Escola d'Arts i Disseny.
  
El 30 de juny de 1998 es va aprovar definitivament per resolució del conseller d'Obres Públiques, Urbanisme i Transports, la modificació del planejament i els programes per al desenvolupament d'actuacions integrades dels àmbits de gestió directa de la Generalitat Valenciana (BOP 19-8-98 i DOGV 13-10-98). La nova ordenació establida en el PEPRI va comportar la modificació dels usos del sòl, de manera que superfícies de l'antic viari (per tant, propietat municipal) passaren a ser edificables, i superfície d'edificis residencials passaren a ser viari, en algun cas amb ocupació del subsòl amb els aparcaments previstos pel planejament.
  
A fi de regularitzar la situació patrimonial de la illa, a sol·licitud de la Generalitat Valenciana, la Junta de Govern Local de l'Ajuntament de València, en sessió ordinària realitzada el dia 1 d'octubre del 2004, va acordar la cessió gratuïta a la Generalitat Valenciana de tres parcel·les de la seua propietat, la primera de13,59 m², situada al carrer Teixidors cantonada Lope de Rueda, la segona de 4,28 m², situada al c/ Teixidors 31, i la tercera de 51,50 m², situada al c/ Teixidors 3. Totes elles procedixen d'antic viari que passen a ser edificables pel canvi de planejament, per la qual cosa no tenen referència cadastral.
  
La cessió es realitza amb la finalitat de destinar les parcel·les a la regularització de la situació patrimonial del complex educatiu i científic construït per la Generalitat Valenciana en el barri de Velluters.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament de València de les parcel·les que a continuació es descriuen:
  
Parcel·la situada al carrer Teixidors, cantonada carrer Lope de Rueda, s/n, consta en l'Inventari Municipal amb el codi 6.W0.05.364. Límits: nord, parcel·la educativocultural; sud, carrer Teixidors; est, parcel·la educativocultural; oest, carrer Lope de Rueda. Districte 1. Ciutat Vella, Barri 4 El Pilar. PGOU aprovat el 28-12-88, modificat pel PEPRI Velluters de 30 de juliol de 1998. Superfície: 13,59 m². Adquisició: procedix del carrer En Sendra. Títol de propietat. Certificació de domini. Inscrita en el Registre de la Propietat de València tres, al tom 1.843, llibre 220, foli 214, finca 10.408. Circumstàncies urbanístiques: SU sòl urbà, KJL-5949 conjunt històric protegit, EC sistema local educativocultural. Naturalesa jurídica: bé de servici públic. Valoració: 8.494 €. Referència cadastral: No consta.
  
Parcel·la situada al carrer Teixidors, 31, consta en l'Inventari Municipal amb el codi 7.T3.44.155. Límits: nord, carrer Teixidors; sud, parcel·la educativocultural; est, carrer Teixidors; i oest, parcel·la educativocultural Districte 1. Ciutat Vella, Barri 4 El Pilar. PGOU aprovat el 28-12-88, modificat pel PEPRI Velluters de 30 de juliol de 1998. Superfície: 4,28 m². Adquisició: procedix del carrer En Sendra. Títol de propietat. Certificació de domini. Inscrita en el Registro de la Propietat de València tres, al tom 1.843, llibre 220, foli 210, finca 10.406. Circumstàncies urbanístiques: SU sòl urbà, FGR-8573 conjunt històric protegit, EC sistema local educativocultural. Naturalesa jurídica: bé de servici públic. Valoració: 2.675 €. Referència cadastral: No consta.
  
Parcel·la situada al carrer Teixidors, 3, consta en l'Inventari Municipal amb el codi 8.H3.62.110. Límits: nord, carrer Murillo; sud, carrer Teixidors; est, parcel·la educativocultural; i oest, parcel·la educativocultural Districte 1. Ciutat Vella, Barri 4 El Pilar. PGOU aprovat el 28-12-88, modificat pel PEPRI Velluters de 30 de juliol de 1998. Superfície: 51'50 m². Adquisició: procedix del carrer En Sendra. Títol de propietat. Certificació de domini. Inscrita en el Registro de la Propietat de València tres, al tom 1.843, llibre 220, foli 212, finca 10.407. Circumstàncies urbanístiques: SU, sòl urbà, RUP-8575 conjunt històric protegit, EC sistema local educativocultural. Naturalesa jurídica: bé de servici públic. Valoració: 32.189,56 €. Referència cadastral: No consta.
  
Segon
  
La cessió gratuïta realitzada per l'Ajuntament de València, s'efectua amb la condició de destinar les parcel·les a la regularització patrimonial del complex educatiu i científic construït per la Generalitat Valenciana en el barri de Velluters.
  
Tercer
  
Les parcel·les acceptades s'hauran d'incorporar a l'Inventari General de Béns i Drets de la Generalitat Valenciana, en concepte de bé de domini públic afecte al servici públic educatiu i agrupar-se amb la resta de les parcel·les expropiades per l'Institut Valencià d'Habitatge, SA, la transmissió de les quals a la Generalitat Valenciana per a ser destinades al complex educatiu i científic es troba en l'actualitat en tràmit amb el número d'expedient 189/03.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.
  
València, 21 de desembre de 2004.- El conseller: Gerardo Camps Devesa.